b"\n_START_ARTICLE_\nCa l'Oller (Riudarenes)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici del tipus basilical amb dues plantes i golfes. El portal \xc3\xa9s adovellat i les dues finestres de la part superior de la fa\xc3\xa7ana, estan lleugerament despla\xc3\xa7ades de l'eix del carener de la teulada. El parament de ma\xc3\xa7oneria est\xc3\xa0 arrebossat i pintat excepte els angles de carreus vistos. Les obertures estan emmarcades amb pedra. Dues del primer pis son d'arc conopial i la central presenta un arc trevolat per\xc3\xb2 no s\xc3\xb3n les originals. L'interior ha estat reformat per\xc3\xb2 conserva l'estructura original. A l\xe2\x80\x99esquerra hi ha ampliacions annexes, el garatge i altres depend\xc3\xa8ncies, amb un petit jard\xc3\xad, tot envoltat per un mur i una reixa que tanquen la propietat._NEWLINE_Actualment la masia ha quedat integrada en el nucli urb\xc3\xa0.\n_START_SECTION_\nHist\xc3\xb2ria\n_START_PARAGRAPH_\nEl mas era propietat de l'Esgl\xc3\xa9sia fins a la desamortitzaci\xc3\xb3 de Mendizabal que va passar a la fam\xc3\xadlia Oller que n'eren els masovers. L'any 1977 es va reformar totalment i es va convertir en habitatge i abandonar els usos agr\xc3\xadcoles."